b'\n_START_ARTICLE_\nJohn Olav Larssen\n_START_SECTION_\n\xc2\xabNorges Billy Graham\xc2\xbb\n_START_PARAGRAPH_\nHan fikk tilnavnet \xc2\xabNorges Billy Graham\xc2\xbb  p\xc3\xa5 grunn av metodelikheten med Billy Graham i hans langvarige og ofte sv\xc3\xa6rt fremgangsrike forkynnervirksomhet. Han var kjent for \xc3\xa5 kombinere humor og alvor i forkynnelsen og tok avstand fra s\xc3\xa5kalt skremselsforkynnelse. _NEWLINE_Han var blant annet aktiv p\xc3\xa5 de, p\xc3\xa5 den tid, spektakul\xc3\xa6re, protestantiske m\xc3\xb8teaksjonene p\xc3\xa5 Jordal Amfi i Oslo i 1957 og i 1958. P\xc3\xa5 de best bes\xc3\xb8kte m\xc3\xb8tene var 12\xc2\xa0000 mennesker innenfor portene p\xc3\xa5 idrettsarenaen. I mange \xc3\xa5r reiste han Norge rundt for \xc3\xa5 forkynne. Etterhvert tok han i bruk et stort m\xc3\xb8tetelt som ble kalt Teltkirken, og det fikk fra 1964 fast plass p\xc3\xa5 Just\xc3\xb8y ved Lillesand. Rundt dette bygde han Just\xc3\xb8y Bibelcamping.\n_START_SECTION_\nSenere tjeneste\n_START_PARAGRAPH_\nI 1971 fikk han kall til \xc3\xa5 bli generalsekret\xc3\xa6r i Den indre Sj\xc3\xb8mannsmisjon, og i fem \xc3\xa5r var han leder for denne organisasjonen. Han var da ogs\xc3\xa5 redakt\xc3\xb8r av organisasjonens blad Trygg Havn og juleheftet Fiskerens Venn. Fra 1976 var han knyttet til Den Norske Misjonsallianse som landssekret\xc3\xa6r, en stilling han hadde til 1992. Han virket i senere \xc3\xa5r ogs\xc3\xa5 som prestevikar i Den norske kirke, i Stavanger bisped\xc3\xb8mme.'